《再和求首座》
宋代·洪迈

道人昔曳匡庐筇，五老负雪湓江东。
犯寒贪觅玉梅句，虽有衲被何曾蒙。
归来苦雨熟梅子，卷裓深卧蛮烟中。
诗传绝境忽入手，置我乡国情何穷。
十年不蹈江上路，漠漠海气昏貂茸。
异乡岁晚墀流落，一笑赖此冰雪容。
峤南绝唱敢和，骑鲸人去尘寰空。
昆墟下视堪笑闵，雕琢肝肾愁匆匆。
那知幽子云雨上，风斤玉斧修肿胧。
读诗令我一回首，杳若目送孤飞鸿。
何时晤语折铛侧，坐听万籁号天风。
拈花特地两颜解，他时与子真参同。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。